(1) Nacionalno zakonodavstvo na snazi koje se primjenjuje na zahtjev za program iskorjenjivanja. (2) U skladu s člankom 12. Uredbe Komisije (EZ) br. 498/2007 od 26. oužjka 2007. o utvrđivanju detaljnih pravila za provedbu Uredbe Vijeća (EZ) br. 1198/2006 o Europskom fondu za ribarstvo (SL L 120, 10.5.2007., str. 1.). (3) Potrebno je pružiti opis strukture, nadležnosti, dužnosti i ovlasti nadležnog tijela ili uključenih nadležnih tijela. (4) Potrebno je pružiti opis tijela zaduženih za nadzor i koordinaciju programa i različitih uključenih subjekata. ( 5 ) Sustavom ranog otkrivanja mora se posebno osigurati brzo prepoznavanje kliničkih znakova sukladnih sa sumnjom na bolest, novu bolest ili neobjašnjenu smrtnost u uzgajalištima ili područjima za uzgoj mekušaca i u slobodnoj prirodi, te brzo prijavljivanje tog događaja nadležnom tijelu s ciljem što bržeg pokretanja dijagnostičkih istraživanja. Sustav ranog otkrivanja mora uključivati barem sljedeće: (a) dobro poznavanje znakova koji ukazuju na prisutnost bolesti od strane osoblja zaposlenog u industriji akvakulture ili uključenog u preradu životinja akvakulture, te izobrazbu veterinara ili stručnjaka za zdravlje vodenih životinja radi otkrivanja i izvještavanja o pojavama neobičnih bolesti; (b) veterinare ili stručnjake za zdravlje vodenih životinja koji su obučeni za prepoznavanje i izvještavanje o pojavi sumnjivih bolesti; (c) pristup nadležnog tijela laboratorijima s mogućnostima za dijagnosticiranje i diferenciranje bolesti s popisa i novih bolesti. (6) Potrebno je pružiti opis u skladu s člankom 9. Direktive 2006/88/EZ od 24. listopada 2006. o veterinarsko-zdravstvenim zahtjevima za životinje akvakulture i njihove proizvode, te o sprečavanju i kontroli određenih bolesti vodenih životinja (SL L 328, 24.11.2006., str. 14.). (7) Potrebno je pružiti podatke uz uporabu tablice iz dijela 10. Priloga V. ovoj Odluci. (8) Potrebno je pružiti opis koristi za poljoprivrednike i društvo općenito. (9) Potrebno je pružiti sažeti opis programa s glavnim ciljevima, glavnim mjerama, ciljnom populacijom, područjima provedbe i definicijom pozitivnog slučaja. (10) Obuhvaćeno područje mora biti jasno određeno i opisano na karti, koju treba dodati zahtjevu u obliku Priloga. (11) Čitavo slivno područje od izvora do ušća. (12) Dio slivnog područja od izvora do prirodne ili umjetne prepreke koja sprečava uzvodnu migraciju vodenih životinja iz nižih dijelova slivnog područja. (13) Više od jednog slivnog područja, uključujući njihova ušća, zbog epidemiološke povezanosti slivnih područja putem ušća. (14) Kompartmenti koji uključuju jedno ili više uzgajališta ili područja za uzgoj mekušaca čiji je zdravstveni status u odnosu na određenu bolest nezavisan o zdravstvenom statusu u odnosu na tu bolest okolnih prirodnih voda. ( 15 ) Kompartment koji je nezavisan o zdravstvenom statusu okolnih voda mora se opskrbljivati vodom: (a) putem pogona za pročišćavanje vode kojim se inaktivira odnosni patogen da bi se smanjio rizik od unošenja bolesti na prihvatljivu razinu; ili (b) izravno iz bunara, bušotine ili izvora. Ako se takav izvor vode nalazi izvan uzgajališta, voda se mora dovoditi izravno u uzgajalište putem cjevovoda. (16) Potrebno je pružiti tehničke podatke da bi se dokazalo da je odnosni patogen inaktiviran radi smanjenja rizika od unošenja bolesti na prihvatljivu razinu. (17) Kompartmenti koji uključuju jedno ili više uzgajališta ili područja za uzgoj mekušaca čiji je zdravstveni status u odnosu na određenu bolest ovisan o zdravstvenom statusu u odnosu na tu bolest okolnih prirodnih voda. (18) Potrebno je pružiti opis zemljopisnog položaja i udaljenosti od drugih uzgajališta/područja uzgoja da bi se kompartment mogao smatrati jednom epidemiološkom jedinicom. (19) Potrebno je pružiti opis zajedničkog biosigurnosnog sustava. (20) Na svako uzgajalište ili područje za uzgoj mekušaca u kompartmentu koji je ovisan o zdravstvenom statusu okolnih voda primjenjuju se dodatne mjere koje utvrđuje nadležno tijelo ako to smatra potrebnim za sprečavanje unošenja bolesti. Takve mjere mogu uključivati uspostavu sigurnosnog područja oko kompartmenta u kojem se provodi program praćenja, te uspostavu dodatne zaštite od ulaska mogućih prijenosnika ili vektora patogena. (21) Potrebno je pružiti podrobni opis mjera, osim ako je moguće navesti upute na zakonodavstvo Zajednice. Potrebno je navesti nacionalno zakonodavstvo u kojem su mjere utvrđene. (22) Opisati dijagnostičke metode i programe uzorkovanja. Ako se primjenjuju standardi OIE-a ili EU-a, potrebno je navesti upute na te standarde. Ako to nije slučaj, potrebno ih je opisati. Navesti laboratorije uključene u program (nacionalni referentni laboratorij ili imenovane laboratorije). (23) Potrebno je pružiti opis mjera koje se poduzimaju u odnosu na pozitivne životinje (trenutačni ili naknadni izlov za prehranu ljudi, trenutačno ili naknadno uklanjanje i zbrinjavanje, mjere za sprečavanje širenja patogena prilikom izlova, daljnja prerada ili uklanjanje i zbrinjavanje, postupak dezinfekcije zaraženih uzgajališta ili područja za uzgoj mekušaca, postupak obnove populacije zdravim životinjama u uzgajalištima ili područjima uzgoja na kojima su sve životinje istrijebljene i uspostava ugroženog područja oko zaraženog uzgajališta ili područja uzgoja itd.).